Flemming Jensen

Flemming Jensen (født 18. oktober 1948) er en dansk skuespiller, forfatter og instruktør. Han er uddannet folkeskolelærer og arbejdede en årrække i Grønland. Han er kendt for en lang række scene-optrædener, primært inden for det humoristiske rollefag, men han mestrer også det seriøse, som i Spindoctor på Nørrebros Teater. Desuden har han skrevet, instrueret og spillet julenissen Lunte i de tre julekalendre om Nissebanden, der havde premiere i henholdsvis 1984, 1989 og 2003. Han er døbt Holger Flemming Jensen, men har senere officielt fået slettet Holger.

Karriere 
 
Han har skrevet en række novellesamlinger (bl.a. Vejledning i sælfangst, Breve til Mogens, Den sure humorist og De dansk-vestindiske nisser) og romanerne ímaqa og Den skyldiges Uskyld. Han har skrevet teaterforestillinger som musicalen Let's Kick Ass, Dronningen af Malmø, Knud den Kedelige og Spindelvæv og er tit fremme i medierne med bidrag til samfundsdebatten. Han og Søren Østergaard introducerede i tre år en ny-cirkus-inspireret showform med "Østergaard og Jensens Store Hundeshow". Han og Jesper Klein gav i årevis hundreder af forskellige udgaver af to-mandsteater lavet over bl.a. Gøngehøvdingen og Jorden rundt på 80 dage.

Han har medvirket i mange revyer som Hjørringrevyen, Mogenstrup Revyen, Tivoli Revyen, Nykøbing F. Revyen og Sønderborg Sommer Revy og har med to forestillinger i Aalborg og på Bellevue Teatret i et samarbejde med SortTeater/Laterna Magica fra Prag introduceret en blanding af den traditionelle, danske revy og det poetiske udtryk i Black Light Theatre. I 2010 opretter Flemming Jensen DK Turné-Teater sammen med revykollegerne Leif Maibom og Flemming Krøll.

I tv arbejdede han som tekstforfatter på tv-satireprogrammet Dansk Naturgas og har han haft sine egne shows så som Jensen tonajt og rejseprogrammerne Jensen Rejser fra hele kloden. På tv har han medvirket i serierne Mor er major, TAXA og Rejseholdet og har haft fremtrædende roller i julekalenderne Nissebanden, Nissebanden i Grønland, Alletiders Julemand og Nissernes Ø. Han har også kunnet ses i spillefilmene Far til fire og ulveungerne (1958), Skyggen af Emma (1988) og Snøvsen (1992).De tre Nissebande-julekalendere har han desuden skrevet og instrueret.

I de senere år har Flemming Jensen markeret sig med holdningsprægede forestillinger med diskussion af krigsførelsen i Irak, den danske indvandrerlovgivning og kritik af hele begrebet "spin" i bredeste forstand. På Nørrebros Teater: Spindoctor, Spindoctor Solo/Causeri, Let's Kick Ass, Dronningen af Malmø Skarpest i forestillingen Spindelvæv på Det Kongelige Teater og i efteråret 2008 med udgivelsen af romanen Bankrøver Blues.
Skarpest i samtidsromanen "Vorherre er en rutebil" 2017
I 2010 udkom romanen Jakob om en grønlandsk drengs udvikling – fra et grønlandsk fangersamfund frem til problematikken omkring international terrorisme på Bali. I realiteten en sammenskrivning af ímaqa og Den skyldiges uskyld.
2009 udkom novellesamlingen En lille bog om glæden ved at blive nattetisser, der er en humoristisk samling fortællinger.
2011 og 2012 har han skrevet forestillingen 'Mogens og Mahmoud på Folketeatret samt turné landet rundt, hvor han også selv medvirkede som skuespiller sammen med Omar Marzouk med flere.
Romanerne ímaqa, Mogens og Mahmoud og Bankrøver Blues er ligeledes udkommet på fransk. Bankrøver Blues desuden på italiensk. Fransk litteraturpris i 2014 og 2015 for den hhv. Maurice et Mahmoud og Le petit traité des privilèges de l'homme mûr et autres réflexions nocturnes.

 2013 og 2014 medvirkende i Javel, hr. minister på Folketeatret plus turné.
 2014 dramatisering af Jørn Riels skrøner fra Nordgrønland til forestillingen Fandens til Fangstmænd - i samspil med bl. a. Waage Sandø
 2015 forestillingen "Kongelig Revy Leverandør" -
 2016 forestillingen "The Sunshine boys" sammen med bl. a, Waage Sandø
 2016 første fusion mellem revy og stand-up - "Stand-up Revyen 2016" sammen med Omar Marzouk, Michael Schiøt og Sebastian Dorset.
 2016 udkommer "I LY AF LATTER" en øjenvidneberetning fra 1948 til nu på People's Press
 2017 dramatiker og medvirkende forestillingen "Sjove Mænd med Slips" - "Stand-up revyen 2 - De Frelste Synger" 2017 dramatiker nyskrevet version af "Jorden Rundt på 80 Dage" for Holbæk Teater
 2018 dramatiker og medvirkende i mini-musical'en "Mig og Ulf" på Aveny-T plus turné
 2018 dramatiker og medvirkende i "Pladderhumorister" på Cafe Liva
 2018 dramatiker og instruktør "Gøngehøvdingen 2018" Holbæk Teater
 2018 dramatiker og instruktør "Nissebanden i Julemandens Land" på Odense Teater
 2018 dramatiker og medvirkende i "Pladderhumorister" på Cafe Liva
 2018 dramatiker og instruktør "Gøngehøvdingen 2018" Holbæk Teater
 2018 dramatiker og instruktør "Nissebanden i Julemandens Land" på Odense Teater

 Filmografi 
 Film 
 1958 Far til fire og ulveungerne 1988 Skyggen af Emma 1992 Snøvsen 1997 Royal blues 2017 Gælden Tv 
 1973 Klokken fem 1984 Nissebanden 1985 Mor er major 1989 Nissebanden i Grønland 1997 Alletiders julemand 1998 TAXA 2001 Jul i hjemmeværnet 2002 Rejseholdet 2003 Nissernes Ø 2009 Lulu & Leon Bibliografi 
 Vejledning i sælfangst, 1975
 Gjøngehøvdingen, 1993
 Breve til Mogens, 1997
 De dansk-vestindiske nisser, 1997
 Imaqa, 1999
 Den sure humorist, 2000
 Den grønlandske duo, 2002
 Den skyldiges uskyld, 2005
 Og på den 8. dag skabte han en revisor, 2006
 Et sted på Sjælland eksploderer en gris, 2006
 Den polske luder vender tilbage, 2006
 Bøssen i baggården, 2006
 Jorden rundt i 80 dage, 2007
 Bankrøver blues, 2008
 En lille bog om glæden ved at blive nattetisser, 2009
 Jakob, 2010
 Nissebanden i Grønland, 2011
Mogens og Mahmoud, 2012
 I ly af latter, 2016 Vorherre er en rutebil, 2017
 Kongen af Malmø'', 2021

Referencer

Eksterne henvisninger 
 Flemming Jensens officielle hjemmeside 
 

Skuespillere fra Danmark
Filminstruktører fra Danmark
Personer fra København
Novelleforfattere fra Danmark
Dansksprogede forfattere fra Danmark
Humorister fra Danmark
Personer i Kraks Blå Bog
Lærere fra Danmark